Problemet


Med teknologi kan vi skaffe oss verktøy som skaper oversikt og kontroll. Et slikt verktøy er det dessverre mangel på når man som arbeidsledig må gjennom en søknadsprosess. Tenk deg at det nærmer seg slutten av studietiden din, og du har allerede begynt å se deg rundt etter en jobb. Ved hjelp av teknologi har det blitt enklere for deg å finne jobbannonser ute på nettet, du kan sende søknad elektronisk og på forskjellige nettsteder kan du lage profiler som din egen CV er knyttet til. Du oppdager at det er mange ulike plattformer som tilbyr forskjellige stillinger, og skaffer deg profiler på flere av de ulike plattformene. I tillegg sender du inn søknader til flere bedrifter gjennom bedriftens eget nettsted. Etter noen uker er du ferdig med utdanningen og innser at det er studentmailen din som er opplyst i søknadene du har sendt, men denne mailen er ikke lenger i bruk. Dermed kan ikke arbeidsgiver få kontakt med deg via mail. CV-en din må også forandres, for du kan nå opplyse om at du er ferdig med utdanningen.

Menneskelige feil og forandringer blir en utfordring når en skal huske hvor en har levert inn søknad, spesielt når antallet søknader begynner å stige. Det hjelper ikke da at flere prosesser er unike for de forskjellige bedriftene. Dette gir litte oversikt over hvor du har skaffet deg profil, søknadene du har sendt, søknadsfrister, interessante stillinger og om du har sendt søknad til ønsket stilling. Det finnes med andre ord en hel rekke med forskjellige utfordringer, selv med dagens søknadsprosesser. Alt hadde vært så mye enklere hvis de bedriftene du hadde sendt søknad til eller ønsker å sende søknad til, hadde vært plassert på en plattform. Er du ikke enig?


Vår undersøkelse

Vi har gjennomført en undersøkelse ved hjelp av et Google-skjema bestående av syv spørsmål. Spørreundersøkelsen delte vi med andre på sosiale nettverk, og fikk over hundre svar. Det ga oss muligheten til å finne ut om dette er et problem for flere. Undersøkelsen ga oss også inspirasjon til å finne en løsning på problemet.


Vi ønsket først å spørre om alderen, fordi vi da fikk en bedre forståelse over hvorfor personene svarte som de gjorde. Det er jo forståelig at de som nærmer seg pensjonsalderen ikke er like interessert i en slik løsning. Det er også nyttig for å få en bedre oversikt over målgruppen. Her er resultatet:




Så lurte vi på hvilket kjønn personene identifiserer seg som, fordi vi da kan få en bedre oversikt over om behovet er sterkere hos et av kjønnene. Oversikten over hvilket kjønn som svarte hva synes ikke i diagrammet under, men oversikten over hva de forskjellige svarte viser at 58,6% av kvinnene var for ideen. Siden diagrammet viser at litt under halvparten av personene som besvarte undersøkelsen var kvinner, betyr det at kvinnene var mest for, men behovet er tilnærmet likt for begge kjønn.



Deretter ønsket vi å vite om personene har søkt etter jobb før, for hvis de ikke har gjort dette, er ikke de neste spørsmålene relevante. Derfor ble de som ikke hadde søkt etter jobb tidligere, automatisk kastet ut av undersøkelsen. Her er resultatet:




For vår potensielle løsning på problemet var det viktig for oss å ha en oversikt over hvilke plattformer som er vanlig å bruke for å finne seg stillinger på nett. Vi kom opp med noen mulige alternativer, men det var også viktig for oss å se hva folk skrev under alternativet «andre». For det viser at det finnes veldig mange ulike plattformer å søke jobb på. Her kom det inn alternativer som: rekrutteringsbyrå, findaPhD.com, på bedriftens nettsted, academicwork.no, linkedin.com, avisen, bekjente, jobbnorge.no, jobb.tu.no, frilansbanken.no, indeed.com og mail. Her er bilde av diagrammet:



Så ville vi vite om folk husker jobbene de har søkt på, fordi det er relevant til om det trengs en plattform som holder oversikt over nettopp dette. Overraskende svarte over halvparten at de husker de fleste av stedene, men det betyr allikevel at de ikke har helt kontroll over alle. Det er fortsatt nesten 20% som mener at de bare husker noen få. De som svarte dette har også besvart at de er i 20-26 årsalderen, som betyr at de er og ikke for lenge siden var, i en jobbsøkingsprosess. Her er bilde av resultatet:



Vi ønsket også å få vite hva folk synes er det vanskeligste med å søke etter jobb. Denne undersøkelsen viste at de fleste synes det er vanskeligst å huske hvor de har søkt. Det å gjøre det enklere å sende søknad, ha en oversikt over ønskede jobber og en kalenderoversikt som husker viktige datoer, er også noe flere personer kunne hatt nytte av ifølge undersøkelsen. Her er resultatet:



Så er det over til det viktigste spørsmålet. Om dette er et relevant problem som gjør at folk vil være interessert i en mulig løsning på problemet. Her fikk vi en veldig positiv respons på undersøkelsen, for over halvparten svarte ja til at de ville brukt en slik løsning. Det er også mulig å overbevise de som svarte «kanskje» med en god og troverdig løsning. Her ser du resultatet:

